Dagfinn Øksenholt

Dagfinn Øksenholt (født 1954) er en norsk politiker, idrettsleder og ingeniør.

 Biografi 
Han vokste opp i Siljan og bor i Skien. Han ble tidlig politisk engasjert, som formann og fylkessekretær i AUF i Telemark. Han ble første gang valgt inn for Arbeiderpartiet i Telemark fylkesting i 1975 og i Skien bystyre i 1979.

Øksenholt var Arbeiderpartiets 1. vara til Stortinget fra Telemark i perioden 1977–1981 og møtte fast fra februar til september 1981, da Finn Kristensen var industriminister.

Øksenholt ble medlem av formannskapet og leder for Arbeiderpartiets bystyregruppe i Skien etter valget i 1983, og varaordfører fra 1986 til 1987. Han frabad seg renominasjon til bystyret foran valget i 1987.

Øksenholt var tilbake i Skien bystyre fra 2007 til 2011. I 2019 ble Øksenholt vara til bystyret for Høyre, og i 2023 ble han fast representant.

Han er utdannet fra Telemark tekniske skole og arbeidet først som oppmålingsingeniør, konsulent og daglig leder i ulike boligbyggeselskaper. Han gikk senere inn i IT-bransjen, blant annet som teknisk utviklingssjef i IST og daglig leder i EQ Timing.Portrettintervju med Dagfinn Øksenholt i Telemarksavisa, 29. mars 2014, s. 31.

Øksenholt har drevet eget tidtakerfirma og vært tidtakeransvarlig ved en rekke idrettsarrangementer. Han har hatt mange verv innen idretten, som fotball, langrenn og orientering, og ledet store idrettsarrangementer.

 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for Telemark
Kategori:Stortingsrepresentanter 1977–1981
Kategori:Ap-politikere i Telemark
Kategori:Lokalpolitikere i Skien
Kategori:Tillitsvalgte i AUF
Kategori:Norske ingeniører
Kategori:Norske idrettsledere
Kategori:Personer fra Siljan kommune